Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: lépő azonosítási módokról és az azonosító kódok használatáról szóló 1996. évi XX. törvény alapján — többek között —
Paragraph Index: 853

15. §-ában foglaltakat, mely szerint a valóságnak nem megfelelő adatot helyesbíteni kötelesek, és erről az érintettet értesíteni kell. A biztos megkeresését követően a hivatal jegyzője elismerte a tévedést, az iratot kijavították, és a panaszostól elnézést kértek az okozott kellemetlenség miatt. (568/A/1998) Adóigazgatás Az e körbe tartozó beadványokban a panaszosok leggyakrabban azt kifogásolták, hogy az önkormányzati adóhatóság eljárása során „nyomoz” utánuk, más szerveket keres meg, és adatokat gyűjt róluk, vagy a rendelkezésre álló adataikat más szerveknek továbbítja. A panaszos azt sérelmezte, hogy az önkormányzat, adótartozásának végrehajtása, illetve annak érdekében, hogy a nyugellátásából vonhassa le a tartozás összegét, megkérte nyugdíjas törzsszámát. Az adatvédelmi biztos arról tájékoztatta a panaszost, hogy az

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes